CELEX: 22008D0101
Language: et
Date: 2008-09-26 00:00:00
Title: EMP Ühiskomitee otsus nr 101/2008, 26. september 2008 , millega muudetakse Euroopa Majanduspiirkonna lepingu IV lisa (energia)

20.11.2008   
            
            
               ET
            
            
               Euroopa Liidu Teataja
            
            
               L 309/24
            
         EMP ÜHISKOMITEE OTSUS
   
   nr 101/2008,
   26. september 2008,
   millega muudetakse Euroopa Majanduspiirkonna lepingu IV lisa (energia)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu IV lisa on muudetud EMP Ühiskomitee 14. märtsi 2008. aasta otsusega nr 28/2008. (1)
               
            
         
               (2)
            
            
               Euroopa Parlamendi ja nõukogu 28. septembri 2005. aasta määrus (EÜ) nr 1775/2005 (maagaasi edastusvõrkudele juurdepääsu tingimuste kohta) (2) tuleb lepingusse inkorporeerida,
            
         ON TEINUD JÄRGMISE OTSUSE:
   Artikkel 1
   Lepingu IV lisa punkti 26 (Euroopa Parlamendi ja nõukogu direktiiv 2005/32/EÜ) järele lisatakse järgmine punkt:
   
               „27.
            
            
               
                  32005 R 1775: Euroopa Parlamendi ja nõukogu määrus (EÜ) nr 1775/2005, 28. september 2005, maagaasi edastusvõrkudele juurdepääsu tingimuste kohta (ELT L 289, 3.11.2005, lk 1).
               Käesolevas lepingus loetakse kõnealuse määruse sätteid järgmises kohanduses:
               
                           a)
                        
                        
                           Määruse artiklis 16 on sätestatud erand määruse kohaldamise kohta liikmesriikides asuvatele maagaasi edastusvõrkudele direktiivi 2003/55/EÜ artiklis 28 kehtestatud erandite kehtivusaja jooksul. Norra on vastavalt direktiivi 2003/55/EÜ artikli 28 lõikele 2 omandanud tekkiva turu staatuse. Sellest lähtuvalt ei kohaldata määrust Norra suhtes enne seda, kui erandi kehtivusaeg on lõppenud.
                        
                     
                           b)
                        
                        
                           Asjaomaseid EFTA riike kutsutakse saatma vaatlejaid artikli 14 alusel loodud komitee koosolekule. EFTA riikide esindajad osalevad täies mahus komitee töös, kuid neil ei ole õigust hääletada.”
                        
                     
         Artikkel 2
   Määruse (EÜ) nr 1775/2005 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 27. septembril 2008, tingimusel et EMP Ühiskomiteele on esitatud kõik lepingu artikli 103 lõike 1 kohased teated. (3)
   
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 26. september 2008
      
         
            EMP Ühiskomitee nimel
         
         
            eesistuja
         
         Tema Kõrgeausus LIECHTENSTEINI Prints Nikolaus
      
   
   
      (1)  ELT L 182, 10.7.2008, lk 19.
   
      (2)  ELT L 289, 3.11.2005, lk 1.
   
      (3)  Põhiseadusest tulenevad nõuded on nimetatud.
   
      Lepinguosaliste ühisdeklaratsioon otsuse nr 101/2008 kohta, milles käsitletakse Euroopa Parlamendi ja nõukogu 28. septembri 2005. aasta määruse (EÜ) nr 1775/2005 (maagaasiedastusvõrkudele juurdepääsu tingimuste kohta) rakendamist Euroopa Majanduspiirkonna lepingus
      Euroopa Majanduspiirkonna lepingu kahesambalise struktuuri tõttu (artikli 93 lõige 2) tuleb uued ühenduse õigusaktid võtta vastu ühiskomitee otsusega. Maagaasiedastusvõrkudele juurdepääsu tingimusi käsitleva määruse kohased suunised on kõigi liikmesriikide suhtes siduvad. Uusi suuniseid või olemasolevate suuniste muudatusi tuleb seega käsitleda ühenduse õigusaktidena, mille peab vastavalt EMP lepingu artiklile 98 vastu võtma EMP Ühiskomitee.